Kuidas muuta kodu robottolmuimeja sõbralikuks?
#000000
Möödas on ajad, kui pidid ise tolmuimejaga tube koristama. Tänapäeval teeb selle töö sinu eest ära robottolmuimeja. Nii jääb Sinul rohkem aega millegi meeldivamaga tegelemiseks. Mulle meeldib kui ma saan oma vaba aega kasutada muule kui koristamisele. Kui ka sulle meeldib tolmuimeja teatepulk anda üle robottolmuimejale siis see artikkel on sulle.
#000001
Vaid ühe käsklusega hakkab robot tööle ja puhastab erinevad põrandapinnad (kivi, parkett, kork, laminaat, madalama karvaga vaibad).
#000002
On siiski takistusi, mis segavad roboti tööd.
#000003
Millised on kõige levinumad takistused põrandal, mis segavad robottolmuimeja tööd?
#000004
* Ruumides on liiga palju mööblit üksteise kõrval, väikese vahega;
#000005
* Põrandal olevad aksessuaarid (ajalehe / ajakirja hoidja jms);
#000006
Kui väike koduabiline hakkab koristama on vaja enne põrand takistustest vabastada. Kui pead seda iga kord enne roboti tööle panemist tegema, muutuks see tüütuks. Või mis sina arvad?
#000007
Kuidas muuta sisekujundust, et robottolmuimeja saaks teha makismaalselt tööd?
#000008
Esmalt peaksid vaatama kriitilise pilguga üle kõik ruumid mida hakkab robottolmuimeja koristama. Kas on asju või mööblit, mille asukohta saaksid ehk muuta. Esikus kasutuses olevad jalanõud pane kas kappi või jalanõude riiulisse.
#000009
Lastetoas võiks olla piisavalt mänguasjadele mõeldud kaste või sahtleid kuhu lelud pärast mängu ära panna.
#000010
Köögis on kõige vähem takistusi. Köögimööbel võtab enda alla ühe seina, osa sellest või mitu seina. Ruumis on köögisaar koos baaripukkidega või söögilaud toolidega. Kvaliteetne robottolmuimeja käib ära iga tooli all ja puhastab ka toolijalad tolmust.
#000012
Samuti mõtle ka juhtmepundardele, et need oleksid kokku keeratud ja asetatud juhtmekorvi või kapi taha. Robot võib juhtmetesse kinni jääda.
#000013
Alati peab arvestama asjaoluga, et robot ei pääse igale poole. Suureks takistuseks on mööblil olevad pisikesed jalad, mille alla robot ei mahu. Nii jääb tahes tahtmata see ala roboti poolt puhastamata. Lohutuseks võib öelda, et ka tavatolmuimeja ei mahu igale poole. Sellega peab lihtsalt arvestama.
#000014
Kui su kodus on selliseid kohti mida sa ära tõsta ei saa (näiteks lemmiklooma sööginõud). Või on kohti, kuhu sa ei taha, et robot ligi pääseks. Ära muretse, sellega saab robot hästi hakkama. Robotile saab teha nn nähtamatu seina ja kõik need kohad jäävad roboti poolt puutumata.
#000015
Sageli tekib ka küsimus, kas robottolmuimeja on võimeline ületama ka uksepakud. Kallimad robotid suudavad ronida ka kuni 2 cm kõrgustest takistustes üle. Nii saab robot koristada korraga erinevaid ruume.
#000016
Kuidas uues kodus mõelda sisekujundus nii, et robottolmuimeja saaks koristada võimalikult palju pinda?
#000017
Mööbli valikul on kõige parem seinale kinnituvad kapid või sahtlid. Selline paigutus annab vaba põrandapinna ja muudab ruumi ka avaramaks. Samuti võimaldab kõrgetel jalgadel mööbel robottolmuimejal puhastada kogu põrandapind. Väikesed harjad puhastavad hästi ka mööbli jalgade ümbert.
#000018
Hetkel kasutuses olevatele jalanõudele planeeri esiku kappi riiul. Sobib ka spetsiaalne jalanõude kapp või jalanõude riiul.
#000019
Sokliga mööbli puhul arvesta, et seina ja kapi vahele ei jääks ebamäärast vahet. Robot ei mahu sinna vahele ja nii jääb see ala koristamata.
#000020
Kui sa plaanid endale robottolmuimeja osta siis vaata kriitilise pilguga üle, kui takistustevaba on robotil sinu ruumides liikuda. Kas midagi saab ehk ümber tõsta või muuta. Pea meeles, et mida vabam on põrandapind, seda puhtamaks robottolmuimeja sinu kodu teeb.
#000021